Pravieniškių geležinkelio stotis

Pravieniškių geležinkelio stotis – geležinkelio stotis pietinėje Pravieniškių kaimo dalyje (Kaišiadorių rajonas), prie Vilniaus–Kauno geležinkelio. Priklauso įmonei „Lietuvos geležinkeliai“, adresas – Stoties g. 7, Pravieniškės.Pravieniškių geležinkelio stotis. 1551.lt (tikrinta 2023-01-20). Per stotį eina Vilniaus–Kauno geležinkelis, stotis įrengta tarp Karčiupio (vakaruose link Kauno) ir Pamierio (rytuose link Vilniaus) geležinkelio stotelių. Stoja keleiviniai traukiniai Kaunas–Vilnius. Vakariniame pakraštyje per Pravienos upelį 1862 m. nutiesta Pravieniškių geležinkelio pralaida.

 Istorija 

Geležinkelio stotis atidaryta 1862 m. 1863 m. ji pažymėta Lenkijos karalystės ir su ja besiribojančių pasienio gubernijų žemėlapyje, vėliau ir kituose carinės Rusijos žemėlapiuose.https://upload.wikimedia.org/wikipedia/commons/2/2c/1v_map_LXVII-2.jpg Tai buvo IV klasės geležinkelio stotis prie Peterburgo–Varšuvos geležinkelio, nutolusi 19 varstų nuo Kauno ir 15 varstų nuo Kaišiadorių stočių. Stotyje garvežiai galėdavo prisipildyti vandens.

Po I pasaulinio karo nepriklausomai Lietuvai ėmus valdyti savo geležinkelius, stotis iškilmingai pašventinta 1919 m. rugpjūčio 10 d.

Prasidėjus II pasauliniam karui ir Vokietijai užpuolus TSRS, 1941 m. birželio 22 d. du vokiečių lėktuvai numetė dvi bombas ant Pravieniškių – vieną ant medinio stoties pastato, kuris užsidegė, o antra bomba nukrito ant geležinkelio bėgių, nutraukdama traukinių eismą. 1944 m. liepos 26 d. ties geležinkelio stotimi vokiečių kariai puolė į kontrataką, kurios metu jiems pavyko atstumti sovietinius karius.

 Šaltiniai 

Gelež
Kategorija:Kaišiadorių rajono savivaldybės geležinkelio stotys